**Când bate vântul…**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când bate vântul prin casă

Și ploaia plânge la geamuri,

Uităm ori nu ne mai pasă

De pomii rămași fără ramuri!

Când prin odăi doar pustiul

Își toarce tăcerea-n surghiun,

Gândul și dorul nebunul

Trec pragul în zbor de taifun.

Când te trezesti dimineața

Te mângâie cerul senin,

Alta îți este azi viața

Şi cafeaua-i cu gust de pelin!

Stai cu privirea pe zare

Strivind depărtarea în pumni,

Lacrimi te prind între gheare,

Iar inima se zbate-n cărbuni.

Clipele trec măsurate

De un ceas anume oprit,

Zilele par neschimbate

Sub un cer abătut, ostenit!

Rochii în alb de mătasă

Plutesc prin pomi fără ramuri.

Când bate vântul prin casă,

Doar noaptea rămâne la geamuri!